Evangelium Longum
Evangelium Longum on ladinakeelne illumineeritud perikoopide raamat, mis loodi umbes 894. aasta paiku Sankt Galleni kloostris. Raamatu tegijad on nimeliselt teada, need olid mungad Sintram (kirjutaja) ja Tuotilo (nikerdatud elevandiluutahvlite, vääriskivide ja metallpealisega kaetud juveliirne köide ning puust kaaned). Tänapäeval asub raamat Sankt Galleni raamatukogus Šveitsis kohaviida Codex Sangallensis 53 all.